CELEX: 62011CN0670
Language: et
Date: 2011-12-29 00:00:00
Title: Kohtuasi C-670/11: Eelotsusetaotlus, mille on esitanud Conseil d’État (Prantsusmaa) 29. detsembril 2011 . aastal — Établissement national des produits de l’agriculture et de la mer (FranceAgriMer) versus Société Vinifrance SA

24.3.2012   
            
            
               ET
            
            
               Euroopa Liidu Teataja
            
            
               C 89/6
            
         Eelotsusetaotlus, mille on esitanud Conseil d’État (Prantsusmaa) 29. detsembril 2011. aastal — Établissement national des produits de l’agriculture et de la mer (FranceAgriMer) versus Société Vinifrance SA
   (Kohtuasi C-670/11)
   2012/C 89/09
   Kohtumenetluse keel: prantsuse
   
      Eelotsusetaotluse esitanud kohus
   
   Conseil d’État
   
      Põhikohtuasja pooled
   
   
      Kassatsioonkaebuse esitaja: Établissement national des produits de l’agriculture et de la mer (FranceAgriMer)
   
      Vastustaja kassatsioonimenetluses: Société Vinifrance SA
   
      Eelotsuse küsimused
   
   
               1.
            
            
               Juhul kui ilmneb, et tootja, kes on saanud ühenduse abi kontsentreeritud viinamarjavirde ladustamiseks siseriikliku sekkumisametiga sõlmitud ladustuslepingu alusel, on omandanud fiktiivselt äriühingult või selliselt äriühingult, mida ei ole olemas, viinamarjavirret, mida ta on lasknud kontsentreerida tema vastutusel enne selle ladustamist, siis kas seda tootjat võib pidada kontsentreeritud viinamarjavirde „omanikuks” komisjoni 29. aprilli 1983. aasta määruse (EMÜ) nr 1059/83 (1) artikli 2 lõike 2 sätete tähenduses? Kas sama määruse artiklit 17 kohaldatakse siis, kui siseriikliku sekkumisametiga sõlmitud ladustuslepingu rikkumine on eriti raske, mis tuleneb eelkõige asjaolust, et siseriikliku sekkumisametiga lepingu sõlminud äriühingut ei saa pidada ladustatud toodete omanikuks?
            
         
               2.
            
            
               Kui selline valdkondlik määrus nagu nõukogu 16. märtsi 1987. aasta määrus (EMÜ) nr 822/87 (2) kehtestab ühenduse abi korra, kuid ei sätesta selles korras sisalduvate sätete rikkumise eest karistamise korda, siis kas nõukogu 18. detsembri 1995. aasta määrust (EÜ, Euratom) nr 2988/95 (3) saab sellise rikkumise puhul kohaldada?
            
         
               3.
            
            
               Juhul kui majandustegevuses osaleja rikub sellise valdkondliku määrusega nagu määrus nr 1059/83 sätestatud kohustusi ning selle määrusega kehtestatud tingimusi ühenduse abi saamiseks ning kui selles valdkondlikus määruses nähakse ette meetmete ja karistuse kord, nagu seda on tehtud eespool viidatud määruse artiklis 17, siis kas see kord välistab muu Euroopa Liidu õigusega kehtestatud korra kohaldamise, kuigi asjaomane rikkumine kahjustab samas Euroopa Liidu finantshuve? Või on just vastupidi nii, et sellise rikkumise korral kuulub kohaldamisele ainult määrusega nr 2988/95 sätestatud haldusmeetmete ja -karistuste kord? Või kohaldatakse mõlemat määrust?
            
         
               4.
            
            
               Kui kuuluvad kohaldamisele nii valdkondlik määrus kui ka määrus nr 2988/95, siis kuidas nende sätteid rakendatavate meetmete ja karistuste kindlaksmääramiseks koos kohaldada?
            
         
               5.
            
            
               Juhul kui majandustegevuses osaleja on Euroopa Liidu õigust mitmes aspektis rikkunud ning kui mõned nendest rikkumistest kuuluvad valdkondliku määruse meetmete ja karistuste korra kohaldamisalasse, samas kui teiste puhul on tegemist rikkumistega määruse nr 2988/95 tähenduses, siis kas kuulub kohaldamisele ainult viimati nimetatud määrus?
            
         
      (1)  Komisjoni 29. aprilli 1983. aasta määrus (EMÜ) nr 1059/83 lauaveini, viinamarjavirde, kontsentreeritud viinamarjavirde ja puhastatud kontsentreeritud viinamarjavirde ladustuslepingute kohta (EÜT L 116, lk 77).
   
      (2)  Nõukogu 16. märtsi 1987. aasta määrus (EMÜ) nr 822/87 veinituru ühise korralduse kohta (EÜT L 84, lk 1).
   
      (3)  Nõukogu 18. detsembri 1995. aasta määrus (EÜ, Euratom) nr 2988/95 Euroopa ühenduste finantshuvide kaitse kohta (EÜT L 312, lk 1; ELT eriväljaanne 01/01, lk 340).